cyanic-selkie/wikianc huggingface dataset:
Stati post-sovièteghi
Categorizasion
12. Repùblega Sociałista Soviètega de Tayikistan
14. Repùblega Sociałista Soviètega de Ucrània
15. Repùblega Sociałista Soviètega de Uzbekistan ]]
Opel Corsa
Ła Opel Corsa ła ze na automobiłe del segmento B produzesta in pì manizae (serie) a partir dal 1982 da ła caza automobiłìstega todesca Opel, ora de propietà del grupo automobiłìstego PSA.
Storia
Ła Opel Corsa ła ze una de łe auto che ga senjà ła storia de ła marca Opel. Ła conta a l'ativo sìe zenarasion che ła ga vedesta cofà una de łe protagoniste del senario automobiłìstego inerente a łe veture da sità o comuncue a cuełe de picołe dimension.
Vendesta so i vari marcà mondiałi tramite altre aziende del grupo General Motors ła ze conosùa anca cofà Vauxhall Corsa e Vauxhall Nova (soło varsion A) so'l marcà britanego, Chevrolet Corsa in Amerega łatina, Holden Barina in Australia (versione B e C) e Opel Vita in Japon (a cauza de l'omonimia co un modeło de ła Toyota).
Łe dimension contenjue e un design che se ga adatà pariodo drìo pariodo, faze drìo faze, ga fazesto sì che ła sia devenjesta un best seller inte el mondo de łe utiłitarie.
Seguresa automobiłìstega
Par cuanto revarda ła seguresa automobiłìstega, ła Corsa ła ze stà sotoponesta pì volte ai crash test de l'EuroNCAP, totałizando i punteji de do stełe co ła varsion B inte el 1997, tre stełe inte el 2000, cuatro stełe co ła varsion C inte el 2002 e sincue stełe co ła varsion D inte el 2006.
First Transcontinental Railroad
Ła First Transcontinental Railroad in vèneto Prima ferovia transcontinentałe ła ze stada na lìnea feroviària, construia intrà 1863 e el 1869 da łe conpagnie Union Pacific e ła Central Pacific, che ła ga conetesto Council Bluffs (Iowa) e Omaha (Nebraska) co Sacramento (Califòrnia) e l'Osèano Pasìfego a Oakland (California).
El ligamento de ła rete feroviària ezistente a est ła conete, de fati, ła costa de l'Osèano Atlàntego co cheła del Pasìfego par ła prima volta ligada via fero. Ła lìnea ła zera popołarmente nomenada Overland Route e ła ze stada in servìsio fin a l'ano 1962. Metesta in servìsio par ła prima volta el 10 de majo del 1869 co ła cołocasion del sinbòłego "pico de oro" (golden spike) a Promontory (Utah), sta rota ła ga stabiłio un sistema de trasporto mecanizà transcontinentałe che el ga revołusionà ła demografia e l'economia del Far West dei Stati Unii.
Prinsìpio/Avegniminti 12 majo
<templatestyles src="Intestasion/styles.css" />
Federasion Internasionałe de Bałon
La Federasion Internasionałe de Bałon, de frecuente citada col so acrònemo FIFA (de Fédération Internationale de Football Association), el ze l'òrgano de goerno del bałon a liveło internasionałe. El ze sta creà el 21 de majo del 1904 e el ga sede a Zurigo, in Svìsara.
La FIFA ła reunise 211 asociasion o federasion del bałon de vari Stati. La FIFA ła ze ła responsàbiłe de ła definision dei regołameinti par i zughi sportivi traverso l'International Footbał Asociation Board (IFAB). La FIFA ła ze l'organizadora de vari canpionai de bałon mondiałi e continentałi.
Organizasion
L'amision a ła FIFA ła ze verzesta a calsìase asociasion o federasion incargada de organizar el bałon inte el respetivo paeze. I atuałi statuti de ła FIFA i regołamenta:
El ponto 5 de sti statuti el spesìfega ła partegnensa a ła FIFA cofà menbro de łe cuatro federasion de bałon del Regno Unio (o sia Inghiltera, Scòsia, Irlanda del Nord e Gàłes).
El ponto 7 del statuto el spesìfega l'ecesion ai statuti medèzemi inte ła rełasion coi menbri de ła FIFA che no i respeta nisun dei ponti de sora ma che i zera menbri de ła FIFA prima che sti statuti i zera vegnesti scriti (el statuto no el vien aplegà retroativamente). Atualmente ghe ze 24 menbri de ła FIFA, conprendeste łe 4 asociasion del Regno Unio, che no łe ze reconoseste a liveło internasionałe cofà stai sovrani.
Presidente de ła Federasion Rusa
El presidente de ła Rùsia (in ruso: Президент России) el detien ła pozision pì alta inte el goerno de ła Rùsia.
El presidente el vegnea ełezesto ogni cuatro ani col voto direto de ła popołasion rusa, finmente co che inte el disenbre del 2008, ła ze stada aprovada na reforma costitusionałe che ła ga estendesto ła durada de l'incargo ai atuałi 6 ani. La modìfega costitusionałe ła ze entrada in vigore inte łe ełesion presidensiałi del 2012.
Òblighi
El presidente el ze el cao de stato e el so conpito prinsipałe el ze preservar e protèzar i deriti e łe libertà dei rusi, garantii da ła Costitusion de ła Rùsia. El presidente el derize ła pułìtega interna e internasionałe del goerno ruso. El ze anca comandante in cao de łe forse armae. El presidente el asegna łe decorasion stadałi, el resołusiona i problemi de imigrasion e el ga el podere de consédar ła gràsia.
Zuramento
El presidente ełezesto el ga da far zuramento inte el ndar del so insediamento:
In łéngua vèneta: "Inte l'adenpimento dei me gaveri de Presidente de ła Federasion Rusa, me inpegno a respetar e tutełar i deriti e łe libartà de ogni sitadin; oservar e protèzar ła Costitusion de ła Federasion Rusa; protèzar ła sovranità e l'indipendensa, ła seguresa e l'intieresa del stato e servir co fedeltà el pòpoło."
Politburo del Comità Sentrałe del Partio comunista de l'Union Soviètega
El Politburo del Comità sentrale del PCUS (, lett. Ufiso pułìtego del CC del PCUS) el zera el pì alto òrgano de goerno e diresion del Partio Comunista de l'Union Soviètega inte i perìodi intercongresuałi. Intrà el 1952 e el 1966 el zera anca conosesto cofà Presìdio.
El Politburo el zera conponesto dai prinsipałi menbri del Comità Sentrałe, comità che el ghene ełezeva anca i conponenti. In teoria, el Politburo el zera sojeto a ła disiplina del Comità zenerałe, in pràtega, el Politburo el funsionava cofà prinsipałe òrgano decizionałe e pułìtego e el so controło so łe decizion e łe pułìteghe del partio e del Stato el zera cuazi asołuto. Tuta-via, in racuante ocazion, łe decizion del Comità sentrałe łe zera stae pì inportanti de łe decizion del Politburo/Presidium, cofà inte ła lota del 1957 intrà el denomenà Grupo antipartio e Nikita Krusciov, sostegnesto dal Comità sentrałe, che ła se ga dopo concludesto co ła vitòria de Khrushchev.
El Politburo el ze sta fondà par órdene de Lenin inte ła reunion del Comità sentrałe del 10 de otobre (el 23 de otobre inte el całendàrio gregorian), pochi dì prima de ła Revołusion d'Otobre. El so fin spesìfego el zera cheło de detar ła pułìtega revołusionària, ma, a ła fin, cuel'òrgano no el zera sta racuanto oparativo e łe decizion pułìteghe łe vegnea tolte dal Comità sentrałe de cheło che in cheła època el zera el Partio socialdemocràtego ruso dei lavoratori (RDSP).
A l'VIII Congreso del Partio, gavesto inte el 1919, se ghea decidesto de recuperar l'Ufiso Pułìtego par farse incargo de cuestion che, par ła so urzensa o nesesità de ràpida resołusion, no łe podea spetar łe delibarasion del Comità Sentrałe, e gnanca łe podea èsar resołusionae inte i Congresi. El primo Politburo el zera fazesto da Lenin, Lev Trotski, Stałin, Lev Kamenev e Nikolai Krestinski.
Co l'entrada de Stałin a l'incargo de Segretàrio Zenerałe del Partio, el Comità Sentrale el ghea finio de definir ła conpozision del Politburo e del Segretarià e el raporto el se ghea rabaltà.
Inte el 1990, inte el XXVIII Congreso, sto òrgano el ghea decidesto de trasferir i poderi del Politburo al Parlamento, che el gaveva costituio ła fin de łe atività de l'Ufiso pułìtego, finindo ła so ezitensa inte l'agosto del 1991.
Menbri del Politburo
Menbri del Politburo ełezesti dal Comità Sentrałe e inlistai in órdene istòrego de nòmena:
Guera de Corea
__HIDDENCAT__
La guera de Corea (conosesta in Corea del Nord cofà 조국해방전쟁, Choguk haebang chŏnjaeng traduzesto in łéngua vèneta "Guera de libarasion de ła pàtria"; in Corea del Sud cofà 한국전쟁, Hanguk jeonjaeng, "Guera coreana") ła ze sta el conflito conbatesto inte ła penìzoła coreana dal 1950 al 1953. Sta guera ła ga determinà una de łe faze pì infogae de ła Guera freda, col ris-cio de un conflito globałe e el posibiłe dòparo de bonbe nucleari.
La guera ła zera s-ciopà inte el 1950 par via de l'invazion de ła Corea del Sud, streta liada dei Stati Unii, da parte de l'ezèrsito de ła Corea del Nord comunista. L'invazion ła ga determinà na ràpida resposta de l'Organizasion de łe Nasion Unie: su mandà del consejo de seguresa de l'ONU, i Stati Unii, unii a altri 17 Paezi, i zera intervegnesti miłitarmente inte ła penìzoła par inpedir ła concuista da parte de łe forse comuniste nordcoreane. Dopo grande dificultà de partensa, łe forse statunitensi, comandae dal zenerałe Douglas MacArthur, łe ghea respenzesto l'invazion e i ghea proseguio ła vansada finmente a invàdar granda parte de ła Corea del Nord. Da cuà, ła zera intervegnesta inte el conflito anca ła Cina comunista (sensa nisuna declarasion de guera ma inviando ła cuazi totałità de łe so forse cofà formasion de "vołontari") mentre l'Union Soviètega ła ghea invià segretamente moderni reparti de aèrei che i ghea contribuio a contrastar l'aviasion nemiga. Le trupe de l'ONU, brincae de sorpreza, łe zera stae costrenzeste a repiegar su de ła lìnea Suwon-Wonju-Samcheok sità arente sirca 80 chiłòmetri verso sud del confin inisiałe intrà łe do nasion. De sevente a sto avegnimento, ła coałision ONU ła zera tornada novamente so l'ofensiva, recuperando teren e espugnando-sù de novo ła sità de Seul, che ła ze sta concuistada par cuatro volte inte el corso de ła guera.
La guera de consevensa ła se ga atestà datorno al 38º parałeło andove ła ga continuà co bataje de pozision e sanguinàrie morti par altri do ani finmente che no el ze rivà l'armistìsio de Panmunjeom che el ga stabiłizà ła situasion e ła ga confermà ła divizion de ła Corea.
Durante el conflito corean ła guera freda ła zera rivada inte uno dei so momenti pì crìteghi e i se ghea evidensià anca gravi contrasti ràdeghi inte l'intierior de łe istese fasion, da na parte, co Cina e Union Soviètega łe zera entrae in contrapozision intrà de lore, łe cuałe anbedó łe vołea rivar a l'ezemonia sul mondo comunista, mentre i discordi pułìteghi inte l'intierior de ła dirizensa statunitense ła zera rivada inte el ponto pì alto co ła destitusion, da parte del presidente Harry Truman, del zenerałe MacArthur par via de łe so idee ecesivamente bełizeranti e dei so propòziti de doparare bonbe atòmeghe contro el teritòrio cinezo e corean.
El nùmero de vìtime provocae dal conflito el ze stimà a 2,800,000 intrà morti, ferii e perdesti, metà dei cuałi i zera siviłi.
Sovrani d'Inghiltera
Ła sevente ła ze na lista dei monarchi inglezi che i ga regnà l'Inghiltera prima, e ła Gran Bretagna dopo, dal Medioevo fin uncó
Reptile
Reptile el ze un àlbun de Eric Clapton, publegà el 13 de marso 2001 da ła Reprise Records. L'album ze produzesto da Eric Clapton e Simon Climie e vede par ła prima volta ła cołaborasion a łe tastiere de Billy Preston (che conpanjarà el chitarista de Ripley inte'l sucesivo tour) e ai cori dei The Impressions. Clapton ga dedicà sto łaoro ai so zii Adrian (a.k.a. "Son") e Silvia, a cui ze intitołà el tocante brano strumentałe che sera el disco.
Robin Hood (film 1973)
Robin Hood el ze on film del 1973 dirizesto da Wolfgang Reitherman.
El ze el primo Clàsego Disney produzesto dopo de ła morte de Walt Disney e andove eło no el ze sta coinvolzesto in nisuna magnera.
Stati federai dei Stati Unii d'Amèrica
I Stati federai dei Stati Unii d'Amèrica (ciamai in inglezo states) łe ze łe entità pułìteghe e aministrative ła cuała union ła forma i Stati Unii d'Amèrica.
I Stati federai i conta de sincuanta entità subnasionałi federałi (dei cuałi 4 i ga el tìtuło tradisionałe de Commonwealth) che, co el Distreto de Columbia, i costituise ła federasion.
I singułi goerni statałi e el goerno federałe i spartise ła sovranità, dal momento che un sitadin statunitense el ze inte el isteso tenpo sitadin del so Stato de rezidensa e de l'entità federałe. La sitadinansa a liveło statałe no ła ze rìzida, no łe ze dimandae autorizasion par un pusìbiłe canbiamento, e ła sircołasion de łe persone da un Stato a l'altro ła ze lìbara (co l'ecesion par i condanai metesti in libartà condisionałe).
Toła dei Stati
La sevente toła ła reporta i 50 stati co:
Matrimònio intrà persone de l'isteso seso
__HIDDENCAT__
[[File:World marriage-equality laws.svg|miniatura|verticale=2|Reconosimento lejslativo inte el mondo
]] In vari stati el spozałìsio el ze verto a łe còpie formae da persone de l'isteso seso. A l'eventuałe seso conpagno de chi che contrae el spozałìsio se se rifarise comunemente parlando de spozałìsio o matrimònio intrà persone de l'isteso seso, maridauro omosesuale o matrimònio gay.
Ła vertura del spozałìsio a łe còpie de l'isteso seso ła ze una de łe rivendegasion inte l'ànbito dei deriti siviłi. Ła nase da l'ezijensa de descansełar da łe lejslasion ła desparità de tratamento bazada so l'orientamento sesuałe, sul presuponesto che el raporto omosesuałe el sìpia na espresion de ła sesualità e che el derito al spozałìsio el sìpia un derito irinunsàbiłe de ła persona.
Andove el spozałìsio el ze verto a łe còpie de l'isteso seso, el spozałìsio el ze talvolta descrivesto cofà "eguałitàrio" parché in lìnea col prinsìpio de eguajansa intrà persone; da cuà riva ła espresion spozałìsio eguałitàrio riferia al spozałìsio inte ła so union, acesìbiłe da tute łe còpie a presìndare dal seso dei contraenti.
Situasion inte el mondo
Inte el majo del 2020, el spozałìsio ugualitàrio el ze permetesto in 28 Stati del mondo (Arzentina, Austràlia, Àustria, Belzo, Braziłe, Cànada, Cołónbia, Costa Rica, Danemarca, Ècuador, Finlàndia, Fransa, Zermània, Irlanda, Islanda, Lusenburgo, Malta, racuante rejon del Mèsego, Norveza, Nova Zełanda, Portogało, Regno Unio, Spagna, Stati Unii d'Amèrica, Sudàfrica, Svèsia, Taiwan e Uruguay) e inte ła conponente eoropea del Regno dei Paezi Basi, mentre inte łe altre so trè nasion costitutive (Aruba, Curaçao e Sint Maarten) cusita cofà in Israełe, anca se no esendo el maridauro disiplinà par leje, el ze permetesto a łe còpie de l'isteso seso coniugae in altre zurisdision de notare el pròprio maridauro.
In pì, Estònia e Armènia i reconose i maridauri omosesuałi fati in altre zurisdision soto racuante spesifisità.
In altri Stati, cofà Itàlia, Andora, Ciłe, Cipro, Croàsia, Gresa, Liechtenstein, Repùblega Ceca, San Marin, Slovènia, Svìsara e Ungaria ghe ze disipline difarenti dal spozałìsio: ghe ze de fati, par łe còpie omosesuałi, ła pusibiłità de far ingreso inte łe union siviłi, co includesta o no ła pusibiłità de adosion de fioło. In pì, racuante sità e contee in Canboza e Japon i ghe dà racuanti benefisi a łe còpie omosesuałi, cofà el derito de vìzita ospedaliera del pàrtner.
Pùblega opinion
{{legend|#B3FFB3|Stato andove i spozałisi intrà persone de l'isteso seso i ze legali}} {{legend|#FFFDD0|Stato andove i spozałisi intrà persone de l'isteso seso i ze legali solché in racuante rejon/provinse}} {{legend|#D0FFFD|Stato co union siviłi o istitutusion simiłare}} {{legend|#FF8080|Stati andove ati de sorte omosesuałe i ze negai/vietai}}
West
El tèrmano west ("ovest" in inglezo), o far west (lontan òvest) el ìndega i teritori dei Stati Unii d'Amèrica (de fato a òvest del Mississippi) inte el partegołare inte el perìodo de ła so guałiva ocupasion da parte dei statunitensi o imigrai bianchi, su par zo drio tuto el XIX secolo.
Inte l'imazenàrio american el raprezentea anca un ideałe; na tera de frontiera, tuta da esplorar e costruir, andove ła leje e l'órdene sociałe oncora no i zera rivai e andove se podeva èsar lìbari. El raprezentava anca el protòtipo de na concuista suada metro dopo metro, in dispeto de condision anbientałi e naturałi miga senpre propìsie, e de consevensa el fruto de ła forsa del volere e de cheła de łe arme.
Inte ła istòria del West łe ze de fati de frecuente narae łe visende dei pionieri, dei esploratori (scout o mountain man), dei cowboy, dei bandii, dei crimenałi, dei serifi, dei miłitari, dei sercadori de oro, dei pełegrini de ceze, de sete e movimenti rełijozi (cofà par ezénpio i mormoni, i anabatisti e i metodisti) e parsuposto dei nativi americani.
Tribunałe internasionałe
Un tribunałe internasionałe el ze un òrgano zurisdisionałe creà par via de un tratà internasionałe che el ghene disiplina łe conpetense, zurisdision e norme de prosedimento.
Tipołozie
Un tribunałe internasionałe el połe èsare permanente, co zurisdision no retroativa ma no limitada a un laso de tenpo determinà, in sto cazo el ze zeneralmente denomenà corte. El połe èsare ad hoc, co zurisdision limitada a un laso de tenpo, un teritòrio, a avegnimenti ben definii, de sòłito co referimento a crìmeni fati presedentemente a ła so istitusion. El vien considarà smisià o misto, inte el cazo inte el cuało ghe ze ła cołaborasion intrà ła nasion andove i ze stai perpetrai i prezumesti crìmeni, definii in apòziti tratai, e organizasion internasionałi cofà łe Nasion Unie. Ghe ze anca tribunałi stòreghi che i ga creà łe baze par ła moderna zurisprudensa internasionałe e che i ze atualmente inativi.
Tribunałi e corti internasionałi
De sevente, un curto resunto dei tribunałi internasionałi a liveło mondiałe e eoropeo.
1899
1946
1982
1993
1994
2002
Anbito eoropeo
1959
Tribunałi 'smisiai' - 'misti'
2001
Sito UNAKRT Nasion Unie Sito ECCC
Locusion latine
Lista de łe locusion latine, tante de łe cuałe łe vegneva doparae za inte ła siviltà dei antighi Romani.
Tribunałe internasionałe
Tribunałi 'smisiai' - 'misti'
2002
2007
Tribunali internasionałi sarai
1945-1946
1946-1948
Bloco de Berlin
El bloco de Berlin (24 de zugno 1948 - 11 de majo 1949) ła ze sta una de łe crize pì inportanti de ła guera freda e ła ze stada un bloco da parte de l'Union Soviètega de tuti i ingresi stradałi e feroviari verso Berlin Ovest.
La crize ła ghea tacà resólvarse co che l'Union Soviètega no ła ghea fato gnente par fermar el ponte aèreo par Berlin, o sia i vołi umanitari statunitensi, britàneghi e fransezi che i trasportava magnar e altre forniture par i setori osidentałi de Berlin. El bloco de Berlin el ze sta uno dei pì grandi blochi da torno a na sità de ła stòria moderna.
Contesto
Dopo de ła fin de ła seconda guera mondiałe, łe potense liae łe ghea concludesto l'acordo de Potsdam, spartèndose ła sconfizesta Zermània in cuatro zone de ocupasion. Anca Berlin ła zera stada dividesta in cuatro zone, ma esendo ła sità inte l'intierior de ła zona destinada ai sovièteghi, i setori statunitense, britànego e franseze, dopo divegnesti conosesti cofà Berlin Ovest, i ghea formà un'exclave de cueła che dopo ła saria stada ła Repùblega Federałe Todesca inte l'intierior del teritòrio de ła Zermània Est.
El ponte aèreo
El 24 de zugno 1948 l'URSS ła ghea blocà i ingresi ai tre setori ocupai da łe trupe de USA, Regno Unio e Fransa inte ła sità de Berlin, tajando tuti i ligamenti stradałi e feroviari che parforsa i traversava ła parte de Zermània soto controło soviètego. D'altra parte łe tre potense liae no łe gaveva mai contratà un derito de pasajo. Le parte osidentałi de ła sità łe zera anca desligae da ła rete ełètrega, anca sta cuà soto controło soviètego. Berlin Ovest ła zera devegnesta na scura sità asediada, sensa vìvari e gnanca medezine.
El comandante de łe trupe d'ocupasion statunitensi, zenerałe Lucius D. Clay, el ghea dimandà de mandar na granda cołona corasada traverso łe strade che łe ligava ła Zermània osidentałe a Berlin. La cołona ła garia marcià pasifegamente par scortar i juti umanitari, ma ła saria stada pronta a respóndar coi s-ciopi se ła fuse stada blocada o atacada. El presidente Harry S. Truman ga reputà ła proposta de un inacetàbiłe ri-scio de guera e el ghea dato incàrego al zenerałe Albert Wedemeyer, comandante de l'aviasion statunitense in Eoropa, de studiare ła fatibiłità de un ponte aèreo.
El 25 zugno, el dì dopo del scumìsio del bloco, el ze partio un grando ponte aèreo, che el durarà a ła fin par belché 462 dì. Sentenari de sentenaride aeroplani, ciamai co afeto "Rosinenbomber" (bonbardieri de ua) da ła popołasion locałe, i ghea trasportà na granda varietà de ałimenti bàzeghi, da intieri container inpienii de vìvari, carbon e medezine, ai pì picenini i ghe vegneva pasai i pacheti de caramełe, lansai zo tacai a un ceo paracadute. I małai gravi e i putełi i vegneva evacuai da ła sità co i stesi aèrei.
I aeromobiłi i zera stai fornii e i ghea volà dai Stati Unii e dal Regno Unio e anca da ła Fransa ma solché par łe guarnizon miłitari. I ecuipaji i zera fornii anca da l'Austrałia, dal Sudàfrica e da ła Nova Zełanda. i zera in totałe stai fati 278.228 vołi, trasportando 2.326.406 tonełae de magnar e vari fornimenti, intrà i cuałi 1.500.000 tonełae de carbon par rescaldamento e produsion de enerzia ełètrega, dando vita al pì grando trasporto umanitàrio de ła stòria. Inte ła parte pì operadiva de l'oparasion i aterava in Berlin 1.398 vołi ogni 24 ore, trasportando 12.940 tonełae de merse.
Ła vergogna de liveło internasionałe par l'Union Soviètega ła zera tanta, i ghea capio de ver falio inte el so intento, l'estromision de łe forse osidentałi da ła Zermània no ła gheva vesto bon èzito, tanto che l'URSS ła ghea cavà el bloco a mezanote del 12 de majo del 1949. El ponte aèreo el ga continuà isteso finmente al 30 de setenbre, parché ła zera intension de łe potense osidentałi costituir a Berlin sufisenti scorte par far fronte a l'ipotezi che i sovièteghi i blocase de novo ła sità.
Ana Mena
Ana Mena Rojas (Estepona, 25 de febraro 1997) ła ze na cantante e atora spagnoła.
Ła so popołarità ła ze scominsiada inte'l 2006 dopo aver vinsesto ła dodezezema edision dei Veo Veo Awards, anca se ła so carièra ze decołada cuanco che ła ga partesipà a ła miniserie Marisol, la película.
Biografia
Nasùa ad Estepona el 25 de febraro 1997, Ana Mena ga tacà intaresarse a ła mùzega in tènara età grasie a l'influensa dei so zenidori. Inte'l 2006 ła partesipa a ła dodezema edision dei Veo Veo Awards, indove ła ze riusìa a èsar ła vinsidora.
Inisi (2007-2013)
Inte'l 2007, dopo èsar sta ła vinsidora dei Veo Veo Awards, ła ga publegà el so primo sìngoło Esta es mi illusión.
Dopo aver vinsesto el concorso My Camp Rock, ła ga partesipà a ła serie de Telecinco, Supercharly, indove ła ga intarpretà Vero Navarro. Ma ła so partesipasion pì inportante ze stà inte'l film La pelle che abito de Pedro Almodóvar.
Ła so carièra muzegałe ła ze inisiada co conpozision de cołone sonore par alcuni film, come ła za çitada La pelle che abito o Sharpay's Fabulous Adventure, indove ła ga cantà el sìngoło Voy a brillar.
Inte'l 2013 ła ga partesipà a ła serie muzegałe Vive cantando, inte'l ròło de Paula Ruiz Almagro.
Cołaborasion e Index (2016-prezente)
Inte'l 2016, ła publega el sìngoło de suceso No soy como tú crees, na canson stiłe pop che ga vadanjà tanti paragoni co l'artista americana Meghan Trainor. Co'l sìngoło ła ze riusìa a far parte de ła łista Viral50 de Spotify in Spanja e, par do setemane consecutive, el ze stà uno dei sìngołi pì scoltai in Spanja. Inazonta, grasie al so primo sìngoło, ła ze stà sełesionà cofà Spotlight Spotify Artist 2016.
Drìoman ła ga publegà Loco como yo, Se fue e Ahora lloras tú, co ła cołaborasion de ła boy band CNCO co cui ła ze entrada inte ła łista dei sucesi de iTunes e ła ze deventada un trending topic non soło in Spanja, ma anca in Arzentina, Ecuador, Guatemała, Nicaragua, Costa Rica, Mèsego, Panama, Fransa, El Salvador, Uruguay e Venesueła oltre a èsar riusìa a rancurar pì de 32 milion de vizite so YouTube.
El 22 de setenbre 2017 ła publega Mentira co'l cantante cołonbian RK, mentre el 16 de marso 2018, vien fora Ya es hora co Becky G e De La Ghetto.
Greenpeace
__HIDDENCAT__
The Sword in the Stone
The Sword in the Stone (tituło orizenałe inglezo traduzibiłe in łengua veneta co Ła Spada intè ła Prìa) ze on film del 1963 direto da Wolfgang Reitherman. Ze on film d'animasion prodoto dała Walt Disney Productions e usìo intè łi Stati Unii el zorno de Natal del 1963, ze stà distribuìo dała Buena Vista Distribuition. Ze considerà èsar el 18° clasego Disney e ze sta l'oltemo film ad usir prima deła morte de Walt Disney e ze sta anca l'oltemo ad esar prodoto tuto soto ła supervizion de cuesto. Łe cansoni del film son scrite e conposte dai fradei Sherman, che gan scrito anca muzega par altri film Disney come Mary Poppins (1964), The Jungle Book (1967) e Bedknobs and Broomsticks (1971).
El film el se baza so l'omonemo romanzo (na rielaborasion de l'infansia de Re Artù deła Materia de Bretagna) de T.H. White, publicà par la prima olta intè'l 1938.
Greenpeace
Drio i dati de Greenpeace, inte el 2005 el nùmaro dei menbri el zera de trè miłioni in tuto el mondo.
Istòrego
El movimento anbientałista el nase inte el 1971, co che un grupo de ativisti antinucleari canadezi, racuanti cuàcheri americani e obietori de cosiensa i se gaveva sconto in Cànada par no ver partesipà a ła guera del Vietnam, i ga formà na picenina organizasion ciamada Don't make a wave Committee (No stè provocar un sisma sotomarin) che ła ga protestà contro i test nucleari statunitensi inte l'arsipèłago de Amchitka (Alaska) inte el nord del Cànada. El nome del grupo el fazeva refarimento a ła pusibiłità che, esendo na àrea sismegamente instàbiłe, i test atòmeghi là-fati, i podese provocar un teramoto sotomarin. El test nucleare el ze sta fato, ma l'asion de denùncia ła ghea provocà, par vari dì, manifestasion de dezene de persone al confin intrà Cànada e Stati Unii.
Organizasion
Greenpeace ła ze na organizasion anbientałista globałe. Greenpeace International e el Consejo de aministrasion i ga sede a Amsterdam, co 28 ufisi nasionałi e rejonałi in tuto el mondo, coi cuałi i ze stai boni de èsar prezenti in 55 paezi. Sti ufisi nasionałi e rejonałi i ze inte ła granda parte autònomi, ghe ze un serto coordenamento par ver stratezie de liveło globałe concordae cołetivamente, i ze autònomi par far ogni canpagna inte el contesto locałe inte el cuało i òpara e par sercare sostegno finansiàrio traverso i so pàrtner. I ufisi nasionałi e rejonałi i suporta na rete de grupi de vołontarià locałi. I grupi locałi i ze prinsipalmente coinvolzesti inte ła difuzion de łe canpagne inte ła so rejon. Milioni de sinpatizanti che no i se ga organizà in grupi locali, i sostegne Greenpeace co donasion ogni meze e 2,6 milioni de sostegnidori i ze eoropei.
Priorità, fini e canpagne
Sul so sito ufisale, Greenpeace ła ze definia cofà:
United States Census Bureau
__HIDDENCAT__
L'Ufiso del censimento dei Stati Unii d'Amèrica (in ingleza: United States Census Bureau), el ze un'ajensia del departemento del comerso dei Stati Unii d'Amèrica che el se òcupa dei censimenti (ordenai da ła Costitusion ogni dieze ani), in modo da poder determenare el nùmaro de deputai inte el Congreso par ogni stato. El ze anca incargà de tor su statìsteghe revardo a ła nasion, ai so abitanti e a l'economia.
L'istitusion del Census Bureau ła ze codifegada inte el Tìtolo 13 del United States Code.
Storia
Dal 1903, l'organo de censimento ufisale del goerno dei Stati Unii el ze senpre sta el Bureau of the Census. El Bureau el ze comandà da un diretore, asistio da un vicediretore e un staff ezecutivo conponesto dai diretori asociai.
Strutura
El cuartiero zenerale del Census Bureau el ze al 4700 de Silver Hill Road, Suitland (Maryland).
El Bureau el ga 12 ufisi rejonali (Atlanta, Dallas, Los Angeles, Boston, Denver, New York, Charlotte, Detroit, Filadelfia, Chicago, Kansas City e Seattle), co sentri de elaborasion suplementari organizai tenporaneamente par i censimenti desenali.
Rejoni de sensimento
El departemento el divide i Stati Unii in cuatro rejon de censimento, che łe ze oncorpì divideste in nove divizion
Sovrani de Nàpułi e Sicìlia
Contea de Sicìlia (1072-1130)
Al sìnodo de Melfi de l'agosto 1059, papa Nicola II el ghea investio Roberto el Guiscardo cofà duca de Puja, Całàbria e Sicìlia e el ło ghea ezortà a finir ła concuista dei teritori bizantini. Inte el 1072, dopo de ła concuista de Pałermo, Roberto Guiscardo el ghea investio so fradeło Rujero I cofà Conte de Sicìlia
Regno de Sicìlia (1130-1285)
Inte el 1130 Rujero II el ghea ricevesto l'investitura de Re de Sicìlia da antipapa Anacleto II, che ła saria dopo stada reconosesta inte el 1139 da Papa Inocenso II.
Divizion del Regno (1285-1516)
Dopo dei Vespri Siciliani inte el 1282, e dopo ła morte de Carlo I inte el zenaro del 1285 e de Pietro III d'Aragona inte el novenbre del 1285, el regno de Sicìlia el zera sta definitivamente dividesto in do parti, ma ponesto-che sia ​​i re che i so sucesori i gaveva el tìtoło de Re de Sicìlia, par destìnguarli se dòpara "Re de Nàpułi" par ła teraferma, e "Re de Sicìlia" par l'izoła, reconosesto anca cofà Re de Trinacria.
Monarchia Ispànega (1516-1713)
I rè de Spagna, i ghea incorporà i regni sicilian e napułetan inte i teritori de ła so Monarchia Ispànega, e ponesto-che anbedó i regni i ndazeva vanti mantegner el so sistema aministrativo e de goerno separà l'uno da chel'altro, inte l'època i re i ghea portà inte el so tìtuło cueło de "Re de łe do Sicìlie (Rex utriuscue Siciliae).
Dal periodo austrìago al periodo napołeònego (1713-1816)
El Tratà de Utrecht del 1713, el ghea concedesto ła Sicìlia al Duca Vitòrio Amedeo II de Savoia, e el ga confermà e reconosesto el gaver de Nàpułi da cheło che inte l'època el zera inperatore, o sia Carlo VI. Dopo ła Guera de ła Cuadrùpleze Liansa, contro l'invazion spagnoła de ła Sardegna e de ła Sicìlia, el Tratà de l'Aia (1720), el ghea dazesto ła Sicìlia a l'inperatore Carlo VI, ma inte el ndar de ła Guera de sucesion połaca, łe trupe spagnołe łe ghea sconfizesto łe trupe austrìaghe inte el 1734 inte ła Bataja de Bitonto e i ghea ocupà el teritòrio napułetan, e inte el 1735, l'izoła de Sicìlia, concedendo anbedó łe corone a Carlo de Borbon, duca de Parma e Piasensa. Ste concuiste łe zera stae ratifegae inte el Tratà de Viena (1738).
Regno de łe Do Sicìlie (1816-1861)
Inte el 1816 i do regni siciłiani, separai dal 1282, siben i condividese l'isteso sovran, i zera stai unii inte un'ùgnoło regno, e i so sovrani i ghea portà el titoło de "Re del Regno de łe Do Sicìlie". Intrà el 1860-1861 el regno de łe do Sicìlie el zera sta concuistà e inglobà inte el regno de Piemonte-Sardegna.
Cesar el fogo
Un cesar el fogo, alto el fogo o trègua, el ze na tenporànea sospension de un conflito, o de un conflito armà, inte el cuało ogni parte in canpo inte el conflito ła se acorda co che l'altra, o łe altre, parte par fermar ogni asion de agresion.
Na situasion de cesar el fogo ła połe vegner declarada cofà parte de un tratà formałe, ma anca cofà acordo informałe intrà łe parte in canpo. Durante de ła prima guera mondiałe, par ezénpio, se zera rivai a un alto el fogo no ufisałe inte el 25 de disenbre del 1914 intrà łe forse todesche e cuełe inglezi, cusita che el Nadałe el podese vegner festejà e rispetà. L'avegnimento el ze conosesto cofà Trègua de Nadałe.
Un'altro ezénpio de cesar el fogo pì arente inte el tenpo el ze cueło che el zera sta anunsà l'8 de febraro del 2005 intrà Israełe e l'Autorità Pałestineze.
Prinsìpio/Avegniminti 13 majo
<templatestyles src="Intestasion/styles.css" />
Profesionista sanitàrio
El profesionista sanitàrio el ze el operatore che el fornise servisi de asistenza sanitària preventiva, curativa, promosionałe o riabiłitativa in magnera sistemàtega a persone, fameje o comunità.
Sto profesionista el laora inte łe rame de l'asistensa sanitària, intrà i cuałi ła medezina, chirurzia, odontoiatria, farmasia, biołozia, psicołozia, ostetrisa, fizioterapia e infermierìstega.
Sovrani de Fransa
Ła sevente ła ze na lista de monarchi fransezi che i ga goernà ła Fransa dal Medioevo al XIX secolo. Na voze a parte ła ze dedicada ai cai de Stato de ła Fransa dal XIX sècolo a uncó.
Conplegasion del tìtuło
El vero scumìsio de ła monarchia franseze el ze controvertio. Granda parte de ła cuestion ła orìzena da ła nàsita de ła Fransa cofà regno separà inte el Medioevo, o sia difarenti sècoli dopo che l'Inpero roma n el ghea ciapà el controło sol teritòrio che uncó el costituise granda parte de l'Europa osidentałe e sentrałe.
Tanti medievisti i sostien che l'ezistensa de ła Fransa no ła zera scumisiada co ła dinastia Capetinza inte el 987, ma co se ga tacà ver na regołare e unitària sucesion reałe, o sanò, vołendo antisipar ła data, co ła costitusion del Regno dei Franchi Osidentałi dopo del Tratà de Verdun de l'843. Sta vizion ła ze isteso problematega, in parte par via de l'ezistensa de tradision secolari che łe mete ła nàsita de ła Fransa inte el Regno franco merovinzo fondà da Clodoveo. Sto regno el zera nasesto inte el V secolo, e i so goernanti i zera vegnesti deponesti inte l'VIII. Sta tradision ła ze in parte bazada sul bezogno dei rè capetinzi (post-carołinzi) de rinforsar ła so preteza al trono. Col pasar del tenpo, ste preteze łe ze vegneste parte de l'identità nasionale franseza. Fin dai ani novanta, ła cuestion de ła nasionalità, spesalmente par łe nasion che łe consìdara ła so fondasion inte el perìodo intrà el V e el IX secolo, ła ze stada ojeto de un re-ezame che el ga produzesto de za difarenti studi de intarese, racuanti dei cuałi i portarà seguramente a na mejo ridefinision del signifegar de nasion e de come, de consevensa, el conceto de nasionalità el połe vegner definio.
Paraltro, ze da zontar, dopo el progresivo degradamento del conceto latin de Gàlia inte l'Alto Medioevo, el isteso tìtulo de Re de Fransa, l'elaborasion de un nùcleo lesegałe de ła łéngua franseze e, in ùltema anàłize, ła nosion istesa de Fransa, no i zera sorzesti inte un determenà momento stòrego, bensì guałivamente dopo del 987, inte łe prime faze de ła dinastia Capetinza. Ze solché inte el XIII secolo che el tìtulo de Rex Fransae el ga supiantà definitivamente cheło de Rex Francorum Occidentalium asumesto da Carlo el Calvo ne l'843 co ła creasion del Regno dei Franchi Osidentałi.
Drio a łe suscriveste considerasion storiogràfeghe, ła lista sedente ła parte de convension co Pipino el Breve.
Re dei Franchi Osidentałi (840-987)
Alla morte de Luigi V, che non lasciò dissendenti, si estinse ła dinastia Carolinza.
Re dei Franchi (987-1226)
La dinastia Capetinza l'è ndà su al trono co l'elesion de Ugo Capeto a re da parte del clero e de ła nobiltà fransezi. La dinastia Capetinza, ła linea de disendensa masculina de Ugo Capeto, ła ga goernà ła Fransa co continuità dal 987 al 1792 e dal 1815 al 1848. A łe rame de ła dinastia che i ga goernà dopo el 1328, isteso, el vien zeneralmente dato el nome spesìfico de ła rama: Valois, Borbone e Orléans.
Seconda Repùblega (1848-1852)
Primo e ugnoło Presidente de ła Seconda Repùblega el ze sta el prìnsipe Carlo Luigi Napoleone Bonaparte, fioło de Luigi Bonaparte, re d'Olanda e fradeło de Napoleone, dal 20 de disenbre del 1848 al 2 de disenbre del 1852, co dopo de un plebisito el se ga proclamà Inperator dei Fransezi
Divòrsio
__HIDDENCAT__
El divòrsio (dal latino divortium, da di-vertere, "separarse"), o desfamento del maridauro, el ze un istitusion zurìdega che ła decreta ła fin de un maridauro. No el va confondesto co l'anułamento del maridauro, parché el prevede ła fin de un spozałìsio legalmente vàłido e no el so desconosimento.
Le leji sol divòrsio łe vària totalmente in tuto el mondo, ma inte ła major parte dei stati ła validità del divòrsio ła dimanda ła sentensa de un tribunałe o el provedimento de un'altra autorità inte un prosedimento legałe. El prosedimento legałe par el divòrsio el połe anca conportar cuestion revardanti i ałiminti, ła custòdia e el mantegnimento dei fiołi. Inte i stati inte i cuałi ła monogamia ła ze prevedesta par leje, el divòrsio el parmete un novo maridauro.
Racuanti stati i ga legałizà el divòrsio solché da pochi ani (intrà sti cuà Spagna, Itàlia, Portogało, Repùblega d'Irlanda e Malta). Uncó solché do stati inte el mondo - łe Fiłipine e Sità del Vategan - no i detien inte i so ordenaminti un prosedimento siviłe par el divòrsio.
Prinsìpio/Avegniminti 14 majo
<templatestyles src="Intestasion/styles.css" />
Partio Comunista de l'Union Soviètega
El Partio Comunista de l'Union Soviètega (PCUS; Коммунистическая партия Советского Союза, translà in alfabeto latin: Komunistíchieskaya partiya; KPSS ''ùgnoło partio pułìtego legałe de l'Union Soviètega e una de łe pì grande organizasion comuniste del mondo. el PCUS el ga perdesto el so domìnio par via del fałio Tentativo de colpo de stato inte l'agosto 1991 guidà da un grupo de menbri de ła denomenada lìnea dura.
El PCUS el zera nasesto da ła fasion bolscèviga del Partio Operaro Socialdemocràtego Ruso, soto ła guida de Vladimir Lenin e el ga guidà ła Rivołusion de otobre del 1917, roversando el goerno e el istituendo el primo Stato sociałista inte el mondo (el RSFS ruso). Par via del so roło sentrałe inte ła Costitusion de l'Union Soviètega, el Partio el controłava tuti i órdeni de goerno inte l'Union Soviètega e no el tołerava nisuna opozision. La so organizasion ła zera sudividesta inte i partii comunisti de łe Repùbleghe costituenti sovièteghe e inte el Komsomol, che el zera l'organizasion zovaniłe de masa. El partio el ze sta anca ła forsa trainante de ła Tersa Internasionałe.
El ga finio de ezìstar dopo del tentativo de colpo de stato inte el 1991 e el ze sta sostituio dal Partio Comunista de ła Federasion Rusa (CPRF), ła seconda forsa pułìtega in Rùsia, e dai partii comunisti dei uncó indipendenti Ex repùbleghe Sovièteghe.
El PCUS el zera un partio comunista organizà su ła baze del sentrałismo democràtego. Sto prinsìpio, concepio da Lenin, el inplegava na discusion democràtega e verzesta de łe cuestion pułìteghe inte l'intierior del partio, seguia dal recuizito de ła totałe unità inte ła defeza de łe pułìteghe concordae. L'òrgano supremo inte l'intierior del PCUS el zera el Congreso del Partio, che el se reuniva ogni sìncue ani. Cuando che el Congreso no el zera in sesion verta, el Comità Sentrałe el devegneva l'òrgano supremo. Ponesto-che el Comità sentrałe el se reuniva do volte l'ano, ła major parte dei cònpiti e de łe responsabiłità cuotidiane łe ghe spetava a l'Politburo (ex Presidium), el Segretarià e l'Orgburo (finmente al 1952).
El lìder del partio el zera anca el cao del goerno e el cuerzeva l'incargo de segretàrio zenerałe, primo ministro o cao de stato, talvolta anca simultaneamente, ma mai tuti e trè inte el contenpo. El lìder del partio el zera de facto presidente de l'Ufiso pułìtego del PCUS e diretore ezecutivo de l'Union Soviètega. La tension intrà el partio e el stato (Consejo dei ministri de l'Union Soviètega) sul mudamento del sentro del podere no ła ze mai stada formalmente resołusionada, ma in realtà el partio el domenava sul stato e ghe zera senpre un lìder supremo (prima Lenin e dopo el Segretàrio Zenerałe).
Dopo de ła fondasion de l'Union Soviètega, inte el 1922, Lenin el ghea introduzesto na un'economia mista, comunemente conosesta cofà Nova pułìtega econòmega, che ła gaveva consentio che łe pràteghe capitałiste łe vegnese recuperae, soto del detàto del Partio Comunista, col fin de desviłupar łe condision nesesàrie par-che el sociałismo el podese devegner ła reserca pràtega inte un paeze economegamente sotosviłupà. Inte el 1929, co che Joseph Stalin el zera devegnesto el lìder del partio, el Marxismo-Leninismo, che el zera na fuzion de łe idee orizenałi del fiłòzofo e teòrego econòmego todesco Karl Marx e chełe de Lenin, el ze sta formałizà cofà ideołozia guida del partio, permanendo cusita par el resto de ła so ezistensa. El partio el gaveva perseguio el sociałismo de stato, in baze al cuało tute łe indùstrie łe zera nasionałizae e ła zera stada atuada un'economia de comando. Dopo èsarse recuperai economegamente dai dani de ła Seconda Guera Mondiałe, łe zera stae inplementae reforme che łe ghea desentrałizà ła pianifegasion econòmega e łe ghea libarałizà ła società soviètega in zenerałe soto el goerno de Nikita Krusciov. Inte el 1980, vari fatori, intrà i cuałi ła guałiva prezensa de ła Guera Freda, ła corsa ai armaminti in corso co i Stati Unii de l'Amèrica e altre potense de l'Eoropa osidentałe e łe ineficense devegneste sistèmeghe inte l'economia, łe ghea portà a na granda crésita econòmega tanto scadente e reduzesta soto i goerni de Alexey Kosyguin, e oncor pì basa soto del goerno de Leonid Brezhnev, fazendo crésar ła deziłuzion. El perìodo de goerno de Brezhnev de fati, el vien recordà anca col nome de stagnasion brezneviana. Dopo che el zovane Mikhail Gorbaciov el ghea tolto el podere inte el 1985 (de sevente a do lìder che i zera morti rapidamente in sucesion), i zera stai fati ràpidi pasi par trasformar el barcołezante sistema econòmego soviètego inte na vera economia de marcà.
Notasion
<references group="Nota"/>
Chevrolet
Chevrolet (a volte scursà co Chevy) ła ze na azienda automobiłìstega statunitense, divizion del grupo General Motors.
Storia
L'azienda ła vien fondà inte'l Michigan inte'l 1911 da Louis Chevrolet, piłota svisaro, e da William C. Durant, fondador de ła General Motors da ła cuała el jera stà estrometesto a cauza dei debiti. Chevrolet ga produzesto suito un modeło in direta conpetision co ła Ford Modello T che zera stà ciamà Classic Six. Inte'l 1917 William C. Durant ze tornà a ciapar el controło de ła General Motors, e staltra el ga incorporà ła Chevrolet.
Chevrolet in Eoropa
Ła Chevrolet Europe ła ze na socetà co sede a Zurigo che prinçipalmente ła comersałiza automobiłi co ła marca Chevrolet produzeste da ła GM Daewoo. Fin al 2005, ła Chevrolet Europe ga vendùo soło alcuni modełi, par ła mazor parte derivai da cuełi del marcà interno merican e modifegai in baze a łe normative eoropee. Tra cueste ghe jera ła Alero (che ła jera na Oldsmobile Alero remarchiada) e ła Chevrolet Trans Sport (che ła jera na Chevrolet Venture co'l frontałe de ła Pontiac Trans Sport). Tra i altri modełi vendesti da ła Chevrolet Europe ghe ze stai ła Camaro, ła Corsica/Beretta, ła Corvette, el Blazer e'l sucesivo Trail Blazer. Inte ła produsion statunitense ze stà disponibiłe anca ła Chevrolet Impala V-8 berlina.
Ła marca Chevrolet ła vien utiłizà par desferenti modełi inte'l mondo: inte i USA par i modełi mericani sia de autoveture sia de camion, in Eoropa par i presedenti modełi de ła Daewoo e in alcuni paezi de l'America łatina par i modełi de ła Opel e de ła Suzuki (che fazeva senpre parte del grupo General Motors). I stesi modełi Chevrolet ex Daewoo vien drìoman vendùi in Oceania co ła marca Holden, anca staltro de GM.
A inisio disenbre 2013 ła caza mare ła ga anuncià el ritiro de ła marca dal marcà eoropeo entro el 2016 par razon de rasionałizasion dei costi e de sorapozision comersałe co łe altre marche Opel e Vauxhall co ła soła ecesion de ła Rusia (via drìoman che inte'l 2016 vendarli al grupo PSA).
Conpetision
Chevrolet regata inte'l WTCC co i modełi Lacetti e Cruze; i modełi de łe Impala e de łe Monte Carlo ze stae utiłizae da ła NASCAR come baze par łe Chevrolet che core respetivamente inte łe Monster Energy Cup Series e inte łe Xfinity Series;(atualmente ze in uzo łe Camaro). Dal 2012 ze prezente anca inte'l canpionato Indycar come fornidor dei motori. El propulsor utiłłizà da ła caza mericana par el canpionato ze el Chevrolet V6 2.200 twin-turbo, zviłupà in cołaborasion co Ilmor Ingegnering.
Modełi coreani marchiai Chevrolet
Ła marca Chevrolet ze stà uzà da ła General Motors fin al 2016 anca par identifegar i veicołi coreani ex Daewoo comersałizai so'l marcà eoropeo:
Turzensa sełułare
Ła turzensa sełulare o turgore sełułare el ze ła presion ezersitada dal contegnesto de na sełuła vezetałe funzina o batèrega che ła pende ła menbrana plasmàtega contro ła parete sełułare. Ła vien anca ciamada presion idrostàtega e ła ze definia, pì conplesamente, cofà ła forsa che un flùido in chietitùdene el ezèrsita so l'unità de superfise col cuało el ze in contato.
Sta presion ła ze zeneralmente determenada dal contegnesto de acua del vacuoło, in baze a ła presion osmòtega. Sèłułe turzenti o tùrzede łe tien pì àcua de chełe flàside e łe ezèrsita na pì alta presion osmòtega so łe pròpie pareti sełułari.
Ła turzensa sełułare ła se ga anca inte i protisti dotai de pareti sełułari
Guera Mèsego-Stati Unii
__HIDDENCAT__
La guera Mèsego-Stati Unii, (conosesta in Mèsego cofà intervento american in Mèsego), el ze el perìodo de ła storia mesegana che el ze scumisià col conflito armà intrà Stati Unii d'Amèrica e Mèsego intrà el 1846 e 1847 e ła curta sucesiva ocupasion del stato fin a ła firma del Tratà de Guadalupe-Hidalgo inte el 1848.
Espansionismo american
Al scumìsio del disnovèzemo sècolo i Stati Unii i gaveva adotà na dotrina espansionìstega teritoriale, conosesta cofà " destin manifesto ". Dopo de ła cronpa de ła Louisiana da ła Fransa, łe presion espansionìsteghe łe ghea costrinzesto ła Nova Spagna (el Mèsego no el zera oncora indipendente) a partir coi negosiai co Washington par determenare el confin intrà i do paezi. Co sto tratà, e co l'intension de fermar l'espansion americana e łe rivendicasion sul teritorio mèsegan, ła Spagna ła ghe ga cedesto ła Florida.